બિહારની મહાગઠબંધન સરકારમાં બધુ સલામત હોય એમ લાગતું નથી. જ્યારથી બિહારના મુખ્યમંત્રી અને જેડીયૂના અધ્યક્ષ નીતીશ કુમારે એનડીએ ઉમેદવાર રામ નાથ કોવિંદને સમર્થન આપવાની જાહેરાત કરી છે, ત્યારથી તેમના સહયોગીઓ જ તેમની પર પ્રશ્નો કરી રહ્યાં છે. નીતીશ કુમાર પર પ્રશ્ન કરતાં આરજેડી સુપ્રીમો લાલુ પ્રસાદ યાદવે કહ્યું હતું કે, 'તેઓ ઐતિહાસિક ભૂલ કરી રહ્યાં છે, નીતીશ કુમારનો નિર્ણય ખોટો છે.' કોંગ્રેસ નેતા ગુલામ નબી આઝાદે તેમની પર નિશાન સાધતાં કહ્યું કે, 'જે લોકો એક સિદ્ધાંત પર વિશ્વાસ કરે છે, તેઓ માત્ર એક જ નિર્ણય લે છે. પરંતુ જે લોકો અનેક સિદ્ધાંતોમાં માને છે, તેઓ અનેક પ્રકારના નિર્ણયો લે છે.'